शायद अपने संपूर्ण परिवार में वे पहले वायुसैनिक कहे जायेंगे, लेकिन उनके जीवन में एक और अतिगौरवशाली कथा है-उनके पूर्वज 18वीं शताब्दी के अंत में उन महान बाजीराव पेशवा की फौज में पुजारी थे, जिस फौज ने 1758 में सिंधु के तट पर अटक के किले के पास दुर्रानी की फौजों को हराकर किले पर भगवा झंडा लहराया था और विजय प्राप्त की थी। तभी से मुहावरा चल पड़ा कि अटक से कटक तक भगवा लहराता है। रोचक बात यह भी है कि सौ साल पहले जब देश में विमान सेवा प्रारंभ हुई, तो उनके पिता के दादा-दादी जुहू के पास बने छोटे विमान तल पर गये और उस समय विमान यात्रा की छोटी उड़ान के लिए लगनेवाले किराये यानी प्रति यात्री पांच रुपये देकर यात्रा की।